WikiTribune

Wikitribune on yhteisöllinen uutissivusto, jossa ammattitoimittajat tutkivat ja raportoivat uutisia vapaaehtoisten kanssa, jotka kuratoivat artikkeleita oikolukemalla, tarkistamalla faktoja, ehdottamalla muutoksia ja lisäämällä lähdeviittauksia. Internet-yrittäjä Jimmy Wales julkisti sivuston huhtikuussa 2017. Wikitribune ei ole sidoksissa Wikipediaan tai sen tukiorganisaation, Wikimedia Foundationiin.

"Ensimmäistä kertaa ammattitoimittajat ja kansalaistoimittajat toimivat rinakkain tasavertaisina kirjoittamassa tarinoita tapahtumista, muokaavat niitä livenä tapahtumien kehittyessä ja joita aina tukee yhteisön faktojen tarkistus ja uudelleentarkistus", Wales sanoi. Walesin tarkoitus on, että projekti auttaa taistelemaan verkon valeuutisia vastaan. Hänen kerrotaan motivoituneen vastaamaan tähän ongelmaan kuultuaan Yhdysvaltain presidentin neuvonantajan Kellyanne Conwayn käyttävän televisiohaastattelussa ilmaisua "vaihtoehtoiset faktat".

Liiketoimintamalli 
Wikitribunea rahoittavat avustajat; mitä enemmän varoja ne pystyvät keräämään, sitä enemmän toimittajia he voivat työllistää. Joukkorahoitus avattiin 25. huhtikuuta 2017. Kannattajia pyydetään maksamaan 10 puntaa tai 15 dollaria kuukaudessa, mutta uutisiin pääsy on ilmaista. On todettu, että jos osakkeenomistajia, mainostajia ja tilaajia ei ole, kaupalliset paineet vähentyvät ja maksavat jäsenet voivat ehdottaa aiheita. Sivuston lahjoittavat tukijat auttavat myös päättämään, mihin aiheisiin sivusto keskittyy.

Toimittajien täytyy tarjota tosiasialle lähde tai tarjota täysi selostus ja tallenne haastatteluista. Yleisö voi muokata ja päivittää artikkeleita. Päivitys julkaistaan kuitenkin vasta, kun sen hyväksyy henkilökunta tai luotetut vapaaehtoiset.

Neuvonantajiksi Jimmy Walesille on nimetty Lily Cole, Jeff Jarvis, Guy Kawasaki ja Lawrence Lessig.

Walesin yritys Jimmy Group, jonka hän perusti ennen huhtikuuta 2017, on hakenut tavaramerkkiä hankkeelle nimellä "Wikitribune". Sivuston esikatseluversio julkistettiin valikoidulle yleisölle, kuten tiedotusvälineille.

WikiTribunella on ollut 12 toimittajaa ja yhteensä 13 toimittajaa. Lokakuussa 2018 Wales ilmoitti että siirrytään täysin työntekijättömään malliin.

Vastaanotto 
Adrienne LaFrance tarkasteli ehdotusta [[The Atlantic|Atlanticissa]]. Hän on työskennellyt aikaisemmin Pierre Omidyarin perustamassa Honolulu Civil Beatissa'', joilla on samankaltaisia ajatuksia "vertaisarvioiduista uutisista". Hän arveli hankkeesta, että esitetty suunnitelma on liian kunnianhimoinen, kun kymmenhenkinen henkilökunta ei riitä kattamaan globaleja uutisia ja vapaaehtoisten panoksen hallinta olisi aikaa vievää.

Katso myös 
 Kansalaisjournalismi (julkaiseminen)
 Joukkorahoitus
 Tieteellinen journalismi

Lukijoiden tukemia uutissivustoja 
 CORRECT!V (Correctiv), puolueettoman, voittoa tavoittelemattoman tutkivan journalismin keskus Saksassa
 De Correspondent, hollantilainen uutissivusto, joka priorisoi kontekstia raportoinnissa
 Krautreporter, itsenäinen, ensimmäinen joukkorahoitettu saksalainen uutissivusto
 ProPublica, yhdysvaltalainen voittoa tavoittelematon järjestö, joka tuottaa yleisen edun tutkivaa journalismia
 Wikinews, Wikimedia Foundationin uutisprojekti

Lähteet

Aiheesta muualla
 Johanna Vehkoo (4.5.2017) Valheenpaljastaja: Automatisointia ja vanhanaikaista toimitustyötä – näin valeuutisia nyt kitketään maailmalla (yle.fi)

Uutissivustot
Wiki